anonym
        
         (rettsregler)
Store norske leksikon,Jus,Formuerett,Immaterialrett,Opphavsrett
Anonym betyr uten navn, en unevnt; ukjent, navnløs person. Det er ikke forbud mot å trykke eller utgi anonyme skrifter, men unnlatelse av å oppgi trykkeri og trykkested er straffbart.
Hvis det i et blad eller tidsskrift ikke er angitt hvem som er redaktør, straffes redaktøren eller forleggeren med bøter. En redaktør kan som vitne nekte å oppgi forfatteren av en anonym artikkel under påberopelse av at han etter kutyme i presseforhold har taushetsplikt. Retten kan, hvis vektige hensyn tilsier at opplysningene blir gitt, likevel beslutte at vitnesbyrd skal gis (se kildevern). Les mer i Store norske leksikon kildevern taushetsplikt anonyme og pseudonyme verk